Diari Oficial de la Generalitat Valenciana


Sumari del DOGV 3501, del 24-05-1999 (1999/3758)

ACORD d'11 de març de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, per a l'obtenció de terrenys ubicats en l'àmbit de la UE-2 de Carcaixent.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3758


Data del document
:   11-03-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Carcaixent
    * expropiació
    * administració local

ACORD d'11 de març de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, per a l'obtenció de terrenys ubicats en l'àmbit de la UE-2 de Carcaixent. [1999/Q3758]
  
Vist l'expedient remés per l'Ajuntament de Carcaixent, relatiu a l'expropiació de terrenys pel procediment de taxació conjunta, per a l'obtenció de terrenys ubicats en l'àmbit de la UE-2, i de conformitat amb els següents:
  
Antecedents de fet
  
Primer
  
L'expedient es va sotmetre a informació pública mitjançant la publicació d'anuncis en el Diari Oficial de la Generalitat Valenciana, Butlletí Oficial de la Província de València, Boletín Oficial del Estado, periòdic Levante i la notificació individualitzada a cadascun dels propietaris afectats; es van presentar durant el mencionat tràmit quatre al·legacions, i es va aprovar pel ple de l'ajuntament amb data 30 de juliol de 1998. Aquest expedient té entrada en el Registre de la Comissió Territorial d'Urbanisme de València amb data 9 de desembre de 1998.
  
Segon
  
El projecte consta de plans en els quals es determina l'àmbit territorial, la fixació raonada del preu del sòl i els fulls de preu just individualitzats de cada finca, per la qual cosa està complet i compleix amb el que estableix l'article 135 del Text Refós de la Llei del Sòl de 1976.
  
Tercer
  
Amb data 11 de desembre 1998, se sol·liciten informes del Servei de Contractació i Expropiacions de la Conselleria d'Obres Públiques, Urbanisme i Transports, i del Centre de Gestió Cadastral del Ministeri d'Economia i Hisenda.
  
El Centre de Gestió Cadastral, amb data 25 de gener de 1999, emet un informe en sentit favorable.
  
Quart
  
Carcaixent té un Pla General aprovat definitivament per la Comissió Territorial d'Urbanisme de València el 28 de maig de 1998.
  
Cinqué
  
L'objecte de l'expedient és l'expropiació pel procediment de taxació conjunta dels sòls urbanitzables amb ordenació detallada inclosos en l'àmbit de la unitat d'execució número 2, Santa Bàrbara. En concret s'afecta un determinat nombre de parcel·les corresponents a propietaris que van decidir no cooperar en l'execució del Programa per al Desenvolupament d'Actuacions Integrades presentat per la mercantil Hort de Senent, SL, incloent-hi una superfície de 14.475 metres quadrats, a més de les construccions allí existents.
  
Sisé
  
La Comissió Informativa de la Comissió Territorial d'Urbanisme de València, en la sessió feta el 4 de març de 1999, va emetre un informe relatiu al projecte que ens ocupa, i va complir així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat conforme al que estableix l'article 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
Segon
  
La valoració del sòl s'ha realitzat seguint el que estableix l'article 27.2 de la Llei 6/1998, de 13 d'abril, sobre Règim del Sòl i Valoracions, ja que es tracta d'un sòl urbanitzable amb programa aprovat, i s'aplica per a tal fi el mètode consistent en l'aplicació a l'aprofitament corresponent del valor bàsic de repercussió deduït de les ponències de valors cadastrals.
  
Pel que fa a la valoració dels immobles, instal·lacions, plantacions i arrendaments s'aplica el que estableix l'article 31 de la llei citada.
  
Tercer
  
La Comissió Territorial d'Urbanisme de València és l'òrgan competent per a l'aprovació dels expedients d'expropiació pel procediment de taxació conjunta, de conformitat amb el que estableix l'article 138.2 del Text Refós de la Llei del Sòl de 1976 i 10.d del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió feta l'11 de març de 1999, acorda:
  
1. Aprovar l'expedient UE-2, Santa Bàrbara, tramitat per l'Ajuntament de Carcaixent, per a l'expropiació de terrenys pel procediment de taxació conjunta.
  
2. Aprovar les valoracions de béns i drets a expropiar.
  
3. Declarar la urgent ocupació dels béns i drets afectats.
  
Contra aquesta resolució, que no posa fi a la via administrativa, pel que fa al punt 3 es podrà interposar recurs ordinari, davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix es notifica aquest acord als interessats titulars de béns i drets que figuren en el Projecte d'Expropiació, i s'adjunta a aquest una còpia del full de preu just aprovat i se'ls comunica que, en el termini de 20 dies hàbils següents al de la recepció de tal notificació, podran manifestar per escrit davant aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls d'apreciació impugnats es donarà trasllat per aquesta Comissió, juntament amb l'expedient, al Jurat Provincial d'Expropiació Forçosa de València.